༄༅། །ཀ་སོགས་སུམ་ཅུ་ལ་སྤེལ་བ་བཞུགས།
༄༅། །ཨོཾ་སྭསྟི་སིདྡྷ། ན་མོ་མཉྫུ་གྷོ་ཥཱ་ཡ། ཀ་ལ་པིངྐའི་དབྱངས་ལྟར་སྙན་
གསུང་གིས། །ཁ་ན་མ་ཐོའི་ཚོགས་འཇོམས་ཐར་པའི་གླིང༌། །ག་ལ་བ་དེར་གདུལ་
བྱ་འདྲེན་མཛད་ཅིང༌། །ང་དང་ང་ཡིར་འཛིན་སྤངས་དེ་ལ་འདུད། །ཅ་ཅོ་རྩོད་
དང་རྣམ་པར་གཡེང་བ་ཀུན། །ཆ་ཤས་ཀྱི་ནི་རྣམ་པར་སྤང་བྱ་ཞིང་། །ཇ་སོགས་
ཀུན་ལའང་མ་ཆགས་ཟླ་བ་ནི། །ཉ་བ་ལྟ་བུར་ཞི་ཞིང་དེས་པ་བྱ། །ཏ་ལའི་སྡོང་པོ་
ཀུན་ནས་རྒྱས་པ་ལྟར། །ཐ་དད་ཡོན་ཏན་ལོ་འདབ་(༢༤༩)དུ་མས་ཕྱུག །ད་ལྟར་
གནས་དང་མ་འོངས་འགྲོ་བ་ཀུན། །ན་སོགས་གདུང་སྐྱོབ་བསིལ་གྲིབ་ལྡན་པར་
བྱ། །པ་ལ་ཤ་ཡི་མེ་ཏོག་རྒྱས་པ་ལྟར། །ཕ་རོལ་ཕྱིན་དྲུག་ཡོངས་སུ་རྫོགས་བྱས་
ཏེ། །བ་མཆོག་དཔག་བསམ་ཤིང་དང་བུམ་བཟང་བཞིན། །མ་ལུས་འགྲོ་བའི་རེ་
བ་བསྐང་བར་བྱ། །ཙ་ཀོར་ཀུ་མུད་ཀྱིས་ཚིམ་པད་མོའི་ཚལ། །ཚ་ཟེར་གྱིས་རྒྱས་
བྱེད་ལྟར་བློ་གསལ་སྐྱོངས། །ཛ་མན་ཨ་ནེའི་བུ་ཡིས་རྒྱལ་ངན་ལྟར། །ཝ་སྐྱེས་ལྟ་
བུའི་ཕས་རྒོལ་གཞོམ་པར་བྱ། །ཞ་ལོང་ལ་སོགས་འགྲོ་བ་དམན་པ་ལའང༌་། །ཟ་མ་
ལོངས་སྤྱོད་དང་བཅས་ཅི་འབྱོར་སྦྱིན། །འ་ཡིག་ལྟ་བུར་ཉི་འོག་མ་གྲགས་ཀྱང༌། །ཡ་
མཚན་ཆེ་བ་ལྟར་སྒྲོགས་གངས་རི་ཡི། །ར་བས་བསྐོར་བའི་གནས་འདི་མི་དགེའི་
བཤེས། །ལ་ལས་སྦྱར་བའི་ལུགས་ངན་སྤང་བར་བྱ། །ཤ་ཁྲག་མི་གཙང་རང་ལུས་
མ་ཆགས་ཤིང་། །ས་ཆེན་ལྟ་བུར་གཞན་གྱི་རྟེན་བྱས་པས། །ཧ་ཅང་ཕོངས་པའི་སྐྱེ་
དགུ་བདེ་ཐོབ་ནས། །ཨ་ལ་ལ་ཞེས་གད་མོའི་སྒྲ་སྒྲོགས་ཤོག །དེ་ལྟར་ཡི་གེའི་མ་མོ་
-494

ཀ་སོགས་སུམ་ཅུ་ལ་སྤེལ་བ།
ལ་སྤེལ་ནས། །ཚིགས་སུ་བཅད་པར་སྦྱར་འདི་འགྲོ་བ་ཡི། །སྒྲོན་མའི་གསུང་གི་ཟེར་
གྱིས་བློ་གསལ་བ། །བློ་གྲོས་རྒྱལ་མཚན་དཔལ་གྱིས་སྦྱར་བ་ཡིན།། །།
-495-